L-UE qed tiżviluppa liġijiet ġodda biex jiġu stabbiliti limiti aktar stretti għall-emissjonijiet ta' sustanzi li jniġġsu. Fit-8 ta' Diċembru 2016 il-Kunsill adotta direttiva ġdida biex jitnaqqas it-tniġġis tal-arja. Ir-regoli l-ġodda jistabbilixxu limiti nazzjonali aktar stretti għall-emissjoni ta' xi wħud mill-aktar sustanzi perikolużi li jniġġsu l-arja. L-għan huwa li jitnaqqsu r-riskji għas-saħħa l-impatt ambjentali tat-tniġġis tal-arja. Permezz ta' din id-direttiva, huwa stmat li l- għadd ta' mwiet minħabba t-tniġġis tal-arja fl-UE jonqos b'madwar 50% fl-2030 (meta mqabbel mal-2005). Id-direttiva tallinja wkoll il-liġi tal-UE mal- impenji internazzjonali (wara r-reviżjoni tal-Protokoll ta' Gothenburg fl-2012). "Dawn ir-regoli l-ġodda ser isalvaw il-ħajjiet u jtejbu s-saħħa taċ-ċittadini tal-UE. L-implimentazzjoni tagħhom ser titlob impenn sinifikanti mill-istati membri, iżda aħna ninsabu lesti għal din l-isfida. Il-protezzjoni tas-saħħa u l-ambjent tiġġustifika sew l-isforzi li ser ikunu meħtieġa." László Sólymos, Ministru Slovakk għall-Ambjent u President tal-Kunsill Sustanzi li jniġġsu Ir-regoli jkopru l-emissjonijiet ta' ħames sustanzi li jniġġsu l-arja: id-diossidu tal-kubrit, l-ossidi tan-nitroġenu, il-komposti organiċi volatili mhux metaniċi, l-ammonijaka u l-materja partikolata fina. Limiti ta' emissjonijiet nazzjonali Id-direttiva tistabbilixxi limiti għal kull pajjiż tal- emissjonijiet massimi permessi fis-sena . Il-limiti għal kull sustanza niġġiesa li ser japplikaw kull sena huma identiċi għal dawk li l-istati membri diġà impenjaw ruħhom għalihom fil-protokoll ta' Gothenburg rivedut. Intlaħaq qbil dwar tnaqqis aktar strett mill-2030 Livelli tal-emissjonijiet għall-2025 Ser jiġu identifikati livelli ta' emissjonijiet għall-2025 għal kull stat membru. Dawn ser jiġu determinati abbażi ta' lejn il-limiti tal-emissjonijiet li ser japplikaw mill-2030. Madankollu, l-istati membri ser ikollhom il-possibbiltà li jsegwu perkors nonlineari jekk dan ikun aktar effiċjenti. Jekk l-istati membri jiddevjaw mill-perkors ippjanat, huma jkollhom jagħtu r-raġunijiet u jispjegaw l-azzjonijiet li biħsiebhom jagħmlu sabiex jerġgħu lura fi triqithom. Flessibbiltà Hija prevista xi flessibbiltà biex jikkonformaw mal-limiti, f'ċerti ċirkostanzi. Pereżempju, jekk stat membru ma jkunx jista' jissodisfa l-impenn tiegħu minħabba xitwa eċċezzjonalment kiesħa jew sajf eċċezzjonalment xott, dan il-pajjiż ikollu l-possibbiltà li jibbilanċja l-emissjonijiet annwali ma' dawk tas-sena preċedenti u dik sussegwenti. Sekwenza u l-passi li jmiss Il-Kummissjoni ppreżentat il- tagħha bħala parti mill- "Pakkett dwar il-kwalità tal-arja" f'Diċembru tal-2013. Il-fajl isegwi l-proċedura leġislattiva ordinarja. Il-Kunsill u l-Parlament Ewropew laħqu ftehim dwar test ta' kompromess f'Ġunju 2016. Wara l- fil-Parlament Ewropew fl-ewwel qari f'Novembru 2016, l- adozzjoni mill-Kunsill u l-iffirmar miż-żewġ istituzzjonijiet huma l-aħħar stadji tal-proċess Id-direttiva, li dalwaqt ser tiġi ppubblikata fil-Ġurnal Uffiċjali tal-UE, għandha tidħol fis-seħħ fil-31 ta' Diċembru 2016 Direttiva dwar it-tnaqqis tal-emissjonijiet nazzjonali ta' ċerti sustanzi li jniġġsu fl-arja Il-kwalità tal-arja: ftehim dwar limiti aktar stretti għall-emissjonijiet ta' sustanzi li jniġġsu Ara l-paġna tal-laqgħa